Tomanová, Viera, komisárka pre deti (2021-05-07):
Ďakujem veľmi pekne. Ďakujem za všetky pripomienky pozitívne i negatívne, pretože aj tie negatívne vždy pomôžu zlepšiť prácu. Pokiaľ ide o pani Hatráková, nie je tu, ale napriek, nedá mi, aby som nepovedala, na strane 70 v správe, aha, pardon, prepáčte, ale nevidím vás, ale už vás vidím. Ospravedlňujem sa, prosím. Na strane 70 je tam napísané opatrenie, a to na novelizáciu legislatívnych opatrení vlády s tým, že veľmi sa prihováram za to, aby sa do legislatívnych opatrení vlády dostalo, keď pripravuje akékoľvek opatrenia, aby sa vyhodnocovali dopady na deti. Môže sa to dostať aj tu do rokovacieho poriadku, aby vláda bola povinná predložiť to, ale to už záleží od toho, myslím si, že tie legislatívne stačia. Určite by sme sa vedeli dohodnúť na mnohých iných veciach, a to i napríklad, kde by bolo dobré, aby komisár mohol do budúcnosti vstupovať aj do trestnoprávnych vecí, ale hovorím na to treba, aby si skutočne sadli odborníci, aby sme si možno to zobrali, vieme urobiť nejaký okrúhly stôl, sadnúť si, prediskutovať tieto veci a privítame teda vaše poznatky v každom prípade. Ak dovolíte, reagovala by som trošičku, nie veľmi, ale predsa len na pani Pleštinskú. My sme hovorili o tom, že chýbajú nám pandemické plány. Odpusťte, že to poviem, ale je to pravda, pretože nikde ich nemáme a ja som odporúčala, aby boli vyrovnávacie plány, a to pre tie deti, pre tie školy, tie triedy a každá škola by si to musela spracovať. Neviem, či ste tu boli pri mojom vystúpení, keď som to hovorila, nepamätám si presne kto tu bol, ale ide vlastne o to, aby bol spracovaný pandemický plán, aby sme to vedeli zastaviť a keď sa aj šíri v škole a podobne, aby sme okamžite reagovali a zastavili a povedali, že, áno, tuto momentálne bude teraz obmedzená školská dochádzka. Pani Pleštinská, ja jednoznačne musím povedať, v rámci Európskej únie sme úplne na špici, kde najdlhšie, dá sa povedať, prakticky jeden celý školský rok bola, bolo zastavené vyučovanie na školách. Keď si vezmete také Francúzsko alebo keď si vezmete také Chorvátsko, kde to bolo len 10 týždňov v porovnaní s nami. Hovorím, zahrnula som do toho aj tie školské vianočné prázdniny, aj jarné. Je to štyridsať týždňov, to je celý jeden školský rok. Prejavilo sa to najmä na, na, množstve jednak odovzdávaní deťom vedomostí a znížil sa teda rozsah vedomostí výrazne. Ale nejde o to, aby sme toto nejak tak kritizovali, samozrejme, nikto to tu nečakal, ale o to, aby boli pandemické plány. Poviem teraz jedno. Viete, napríklad aj rezort práce môže urobiť niektoré opatrenia, to isté aj rezort školstva vo vzťahu ku kolektívnym zariadeniam, kde máme deti, či sú to reedukačné zariadenia, zariadenia sociálnych služieb alebo centrá pre deti a rodiny, bývalé detské domovy. Nie je možné, aby keď dieťa príde, že je na úteku a vráti sa, je tu takáto pandémia, aby bolo začlenené a dané do toho detského domova. Je potrebné, aby bolo vyčlenené možno v každom regióne jedno zariadenie, jeden trakt, ktorý bude mať osobitné zásobovanie, dodávanie potravy, pranie prádla, ale aj zamestnancov, ktorí by zachytili dieťa v karanténe, keď ochorie, aby tam bol zdravotnícky personál, ktorý bude zabezpečovať. Nie pustiť to do detského domova, kde nám ochorejú zamestnanci, deti a je to, je to zhoršujúce. Čiže, keď spravíme pandemický plán a, povedzme si, zachytíme tie deti, ktoré sa vrátia z útekov a podobne, ktoré prinesú, alebo z domácností, z rodín, kde idú na návštevu a vrátia sa, aby sme ich nedali do zariadenia medzi zdravé deti. O tom nám prakticky išlo. Pani Kavecká, zovšeobecňovanie testovania. Znovu by som sa vrátila k tomu. Je potrebné, aby sme aj využívali detských lekárov, pediatrov na to, ak je potrebné dieťa testovať a je tam ten lekár a každé dieťa je v rámci rajónu, niekde patrí, aby sa to robilo v zdravotníckom zariadení, aby ten lekár zvážil, že či áno, čo treba, čo netreba. Ja v žiadnom prípade nie som za to. Ja musím povedať, že na rozdiel od mnohých, ktorí vystupujú, ja som aj zástancom očkovania, pretože vďaka očkovaniu, poviem úprimne, v roku 1990 sme nepoznali, čo je čierny kašeľ, tuberkulóza a podobne. Dnes to tu máme. Takže všeličo, ale zastávam názor, že od toho sú tu aj návrhy, ktoré sme tam zapracovali do správy, a to je hodnotenie vplyvov na práva dieťaťa. Je uznané Výborom OSN pre práva dieťaťa ako všeobecné vykonávanie opatrení pre Dohovor pre OSN o právach dieťaťa v súlade s ustanovením čl. 4. Systematické hodnotenie vplyvov na práva dieťaťa podporuje systematické vyhodnocovanie vplyvu, návrhu alebo opatrenia na práva dieťaťa a mladých ľudí. Je to mechanizmus prostredníctvom, ktorého sa môže posúdiť, ako sú práva detí ovplyvňované rozhodnutiami, činnosťami vlád, inštitúcií a prípadne iných oblastí práva v politike a v praxe. Čiže toto hodnotenie vplyvu na práva dieťaťa poskytuje príležitosť preskúmať mnohé dopady navrhovaných zákonov, politík, rozpočtov, ale aj iných administratívnych rozhodnutí na deti a mladých ľudí, keď sa vypracúvajú a v prípade potreby navrhnúť spôsoby, ako zabrániť, prípadne zmierniť ich dopadu. To je celé k čomu teda ja vyzývam celú spoločnosť a myslím si, že toto deťom môže teda určite pomôcť. Dám si, dovolím si dať do pozornosti aj stratégiu Európskej únie v oblasti práva dieťaťa, ktorá bola prijatá, myslím, 21. marca, ak sa dobre pamätám, tohto roku a základným cieľom tejto stratégie je zabezpečiť čo najlepší život detí Európskej únie a na celom svete. Samozrejme, že táto stratégia, ktorá bola v podstate odsúhlasená a bola daná Európskej komisii, Rade Európy, teda všetkým a výborom, ktorým prináleží sa tomu venovať, nosné časti stratégie sa dotýkajú sociálno-ekonomickej inklúzie, zdravie a vzdelávanie a Európska únia, ktorá bojuje proti chudobe detí, presadzuje inkluzívnu spoločnosť a systém zdravotnej starostlivosti a vzdelávania zohľadňujúce potreby detí. To je jeden boj proti násiliu páchanému na deťoch, zabezpečenie ochrany detí. Európska únia pomáha deťom vyrastať bez násilia. To je ďalší taký strategický bod. Ešte sú štyri, jednak súdnictvo, ktoré by malo zohľadňovať potreby detí. Európska únia, v ktorej justičný systém rešpektuje práva a potreby detí, čiže to sú také priority. Samozrejme, je tu aj digitálna informačná spoločnosť Európskej únie, v ktorej sa deti môžu bezpečne pohybovať v digitálnom prostredí a využívať jeho príležitosti. Globálny rozmer, Európska únia, ktorá podporuje, chráni deti na celom svete a posilňuje ich postavenie, a to aj počas rôznych kríz a konfliktov. Všetky uvedené časti stratégie sú veľkou výzvou, samozrejme, myslím si, aj pre Slovenskú republiku a pre nás všetkých, aby sme ich preniesli do praxe a do života. Asi to je všetko z mojej strany. Ďakujem pekne za pozornosť.